לטי גרובמן

לטי גרובמן (נולדה ב-14 במאי 1971) היא מפיקת סרטים ישראלית-אמריקאית.

ביוגרפיה
זלאטה (לטי) גרובמן נולדה במוסקבה לאירינה ומיכאיל גרובמן. עלתה עם משפחתה לישראל כתינוקת, והתגוררה בירושלים ולאחר מכן בתל אביב. בשנות נעוריה הופיעה בהצגות בתיאטרון הבימה והייתה חברה בלהקת צעירי תל אביב. ב-1989 השתתפה עם הלהקה בסדרת הנעורים של הערוץ הראשון "החופש האחרון".

בראשית שנות ה-90, לאחר שירותה הצבאי, עברה להתגורר בניו יורק, והחלה ללמוד בבית הספר למשחק של לי סטרסברג. באותן שנים הייתה חברתו של אסף אמדורסקי, שלטענתה כתב עליה את שירו המפורסם "יקירתי". כעשור לאחר מכן, ב-2005, הוציאה גרובמן גרסה משלה לשיר - "יקירי". בהמשך עברה ללוס אנג'לס וחידשה לימודיה בבית הספר למשחק של לי סטרסברג. עם סיום לימודיה החלה לעבוד בתחום ההפקה.

החל מהעשור הראשון של המאה ה-21 היא משמשת כמפיקת סרטים בהוליווד, בעיקר מטעם חברות ההפקה "נו אימג'" ו"מילניום" שבבעלות אבי לרנר. במאי 2005 חתמה עם חברת מילניום על חוזה להפקת שלושה סרטי קולנוע, שהוערך על ידי המגזין "וראייטי" בכ-7 עד 15 מיליון דולר. בין הסרטים שהפיקה: "דור הפרוזאק" (2001), "איזה מין הורים" (2006), "קלינר" (2007), "בלונדינית בעיר הגדולה" (2008), "רצח מוצדק" (2008), "חיבוק הערפד" (2013), "רוקי: הסיפור האמיתי" (2016), "המנסרים מטקסס: ההתחלה (2017) ו-"טסלה" (2020).

גרובמן הייתה נשואה למוזיקאי לוגן מאדר, שהיה הגיטריסט של להקת "משין הד", ולהם חמישה ילדים. הם נפרדו לאחר 13 שנות נישואים. אחיה הוא האדריכל יעקב יאשה גרובמן.

קישורים חיצוניים 

 
 
 
 יוני טבק, לטי גרובמן, המפיקה שכדאי להכיר, באתר Eonline, 7 באפריל 2008
 
 
 איתמר הנדלמן סמית, וונדר וומן, גרסת הדוקו: ראיון בלעדי עם לטי גרובמן, באתר את, 6 במרץ 2016

הערות שוליים

מפיקות קולנוע ישראליות
מפיקי קולנוע ישראלים
מפיקות קולנוע אמריקאיות
עולות בשנות ה-1970
עולים בשנות ה-1970
מהגרות מישראל לארצות הברית
מהגרים מישראל לארצות הברית
אמריקאים ישראלים
ישראליות ילידות ברית המועצות
ישראלים ילידי ברית המועצות
חברי להקת צעירי תל אביב
ישראליות שנולדו ב-1971
ישראלים שנולדו ב-1971
אמריקאיות שנולדו ב-1971
אמריקאים שנולדו ב-1971